《春雨戏赵立之》
宋代·洪朋

花枝欲动濡须坞，无赖春风吹小雨。如随蝴蝶梦中翻，愁向垂杨堤上度。

闻道君家种逸香，婆娑紫艳占年芳。何当丽日浓花气，乱插佳人翡翠梁。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。